
     Приложение № 6
     ПРОЕКТ

ДОГОВОР


Днес, ........................ в гр. София между:

1. МИНИСТЕРСТВО НА ТРУДА И СОЦИАЛНАТА ПОЛИТИКА (МТСП), с адрес гр. София 1051, ул. „Триадица” № 2, БУЛСТАТ 000695395, представлявано от заместник-министъра на труда и социалната политика и упълномощено лице по чл. 7, ал. 1 от Закона за обществените поръчки (ЗОП) и директора на дирекция „Финанси“, упълномощен с право на втори подпис, наричано за краткост ВЪЗЛОЖИТЕЛ, от една страна

и


2. .......................... , със седалище и  адрес на управление ............. ЕИК.........................., представлявано от ..............................................., наричано по долу за краткост  ИЗПЪЛНИТЕЛ, от друга страна, 

на основание чл. 112 и сл. от ЗОП и влязло в сила Решение № .............../............. 2019 г. на ВЪЗЛОЖИТЕЛЯ за определяне на ИЗПЪЛНИТЕЛ на обществена поръчка с предмет: „Осигуряване на лица за техническото подпомагане дейността на МТСП”, открита с решение № .................... и обявление ................, уникален номер на поръчката в Регистъра на обществените поръчки 00422-2019-…………… се сключи настоящият договор, като страните се споразумяха за следното:

І. ПРЕДМЕТ НА ДОГОВОРА

Чл. 1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да предостави срещу възнаграждение при условията на този Договор, следните услуги:
Осигуряване на лица за техническото подпомагане дейността на МТСП, чрез изпълнение на следните основни дейности:
а) Провеждане на процедура за подбор и назначаване на лица за подпомагане дейността на МТСП;
б) Цялостно администриране на трудово-правните взаимоотношения с наетите на трудов договор лица,
съгласно Техническата спецификация на Възложителя (Приложени № 1), наричани за краткост „Услугите“. 

Чл. 2. ИЗПЪЛНИТЕЛЯТ се задължава да предостави Услугите в съответствие с Техническата спецификация на ВЪЗЛОЖИТЕЛЯ (Приложение № 1), Техническото предложение на ИЗПЪЛНИТЕЛЯ и Ценовото предложение на ИЗПЪЛНИТЕЛЯ (Приложение № 2 и Приложение № 3), неразделна част от Договора.

Чл. 3. ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на Договора в срок до 3 (три) дни от настъпване на съответното обстоятелство. 
 
II. СРОК И МЯСТО НА ИЗПЪЛНЕНИЕ НА ДОГОВОРА

Чл. 4. Договорът влиза в сила на 01.05.2020 г. и е със срок на действие до 24 месеца от датата на влизане в сила или до достигане на 2 000 000 (два милиона) лева без ДДС, което от обстоятелствата настъпи първо.

Чл. 5. Мястото на изпълнение на Договора е територията на Република България, в сградите на Министерството на труда и социалната политика, находящи се в гр. София, ул.
„Триадица“ № 2 и гр. Стара Загора, ул. „Стефан Караджа“ № 8 и в чужбина, в случай на командироване на наетите лица.

IІI. ЦЕНА, РЕД И СРОКОВЕ ЗА ПЛАЩАНЕ. 

Чл. 6. (1) За предоставянето на Услугите, ВЪЗЛОЖИТЕЛЯТ се задължава да плати на ИЗПЪЛНИТЕЛЯ обща цена в размер на  ................................... лева без ДДС или ........................ лева с включен ДДС, в съответствие с Ценовото предложение  на ИЗПЪЛНИТЕЛЯ (Приложение № 3), неразделна част от настоящия договор, съставена от единични цени за всяка от услугите, както следва:
1. Цена за подбор и назначаване на лице за подпомагане дейността на МТСП за 1 (едно) лице - .....................(словом) лева без ДДС;
2. Цена за администриране на трудово-правните взаимоотношения с наетите на трудов договор лица за 1 (едно) лице на месец - .....................(словом) лева без ДДС.
(2) В Цената по ал. 1 са включени всички разходи на ИЗПЪЛНИТЕЛЯ и на неговите подизпълнители за изпълнение на Услугите, като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.
(3) Цената, посочена в ал. 1, е фиксирана за времето на изпълнение на Договора и не подлежи на промяна.
(4) Единичните цени за отделните дейности свързани с изпълнението на Услугите, посочени в Ценовото предложение на ИЗПЪЛНИТЕЛЯ, са фиксирани за времето на изпълнение на Договора и не подлежат на промяна освен в случаите, изрично уговорени в този Договор и в съответствие с разпоредбите на ЗОП.  

Чл. 7. ВЪЗЛОЖИТЕЛЯТ ще заплати договореното възнаграждение по чл. 6, ал. 1 на ИЗПЪЛНИТЕЛЯ по следния начин:
1. Заплащане на услугата по подбор на кандидати  за подпомагане дейността на МТСП:
а) договорената сума за едно лице след успешно приключена процедура за подбор и назначаване в рамките на 10 (десет) работни дни след подписване на приемо-предавателен протокол, придружен с копие на документите от процедурата по подбор, заверени с подпис и ,,Вярно с оригинала“ и оригинална фактура. 
2. Заплащане за цялостно администриране на трудово-правните взаимоотношения със заетите лица, както и общия разход по ведомост за заетите лица.
а)      Ежемесечно до 10 (десет) работни дни след подписване на приемо-предавателен протокол, удостоверяващ изпълнението на дейността за предходния месец, придружен с копия на документи, заверени с подпис и с „Вярно с оригинала”:
аа) Трудови договори и документ, доказващ регистрацията им в НАП (при първо плащане или промяна); 
бб) Ведомост за работна заплата и всички придружаващи я документи;
вв) Платежни нареждания за изплатени нетни възнаграждения, осигуровки, ДДФЛ и др. и оригинална фактура.
 
Чл. 8. (1) Всяко плащане по този Договор се извършва въз основа на следните документи:
1. отчет за предоставените Услуги за съответния период, представен от ИЗПЪЛНИТЕЛЯ на ВЪЗЛОЖИТЕЛЯ;
2. приемо-предавателен протокол за приемане на Услугите за съответния период, подписан от ВЪЗЛОЖИТЕЛЯ и ИЗПЪЛНИТЕЛЯ след получаване на отчета по т. 1, при съответно спазване на разпоредбите на чл. 26 и чл. 27. Предаване и приемане на изпълнението от Договора;  
3. фактура за дължимата сума за съответния период, издадена от ИЗПЪЛНИТЕЛЯ и представена на ВЪЗЛОЖИТЕЛЯ.
(2) ВЪЗЛОЖИТЕЛЯТ се задължава да извършва всяко дължимо плащане в срок до 10 (десет) работни дни след получаването на фактура на ИЗПЪЛНИТЕЛЯ, при спазване на условията по ал. 1.
 (3) При некоректно съставяне на фактура и/или придружаващи към фактурата документи, срокът за плащане спира да тече. Периодът за плащане продължава да тече от датата, на която ВЪЗЛОЖИТЕЛЯТ получи правилно оформена фактура или поисканите разяснения, корекции или допълнителна информация във връзка с плащането.

Чл. 9. (1) Плащането по този Договор се извършва в лева чрез банков превод по следната банкова сметка на ИЗПЪЛНИТЕЛЯ: 
Банка:	 …………………………….
BIC:	 …………………………….
IBAN:	 …………………………….
(2) ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок от 3 (три) дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

Чл. 10. (1) Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на ИЗПЪЛНИТЕЛЯ отчет за изпълнението на съответната част от Услугите, заедно с искане за плащане на тази част пряко на подизпълнителя.
(2) ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.
(3) ВЪЗЛОЖИТЕЛЯТ приема изпълнението на частта от Услугите, при съответно спазване на разпоредбите на Раздел VI (Предаване и приемане на изпълнението) от Договора, и заплаща възнаграждение за тази част на подизпълнителя в срок до 30 (тридесет)  дни от подписването на приемо-предавателен протокол. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа.

IV. ГАРАНЦИЯ ЗА ИЗПЪЛНЕНИЕ

Чл. 11. При подписване на Договора ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на  5 % (пет на сто) от стойността на Договора, а именно …….……………… лева, която служи за обезпечаване на изпълнението на задълженията на ИЗПЪЛНИТЕЛЯ по Договора.

Чл. 12. Когато гаранцията за изпълнение се представя във вид на парична сума, тя се внася по следната банкова сметка на ВЪЗЛОЖИТЕЛЯ:
Банка:	…………………………….
BIC:	…………………………….
IBAN:	……………………………..

Чл. 13. (1) Когато гаранцията за изпълнение се представя във вид на банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:
1. да бъде безусловна и неотменяема банкова гаранция и да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на гаранцията за изпълнение по този Договор;
2. да бъде със срок на валидност за целия срок на действие на Договора и 30 (тридесет) дни след прекратяването му.
(2) Банковите разходи по откриването и поддържането на гаранцията за изпълнение във формата на банкова гаранция, са за сметка на ИЗПЪЛНИТЕЛЯ.

Чл. 14. (1) Когато гаранцията за изпълнение се представя във вид на застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, която трябва да отговаря на следните изисквания:1. да обезпечава изпълнението на този Договор чрез покритие на отговорността на ИЗПЪЛНИТЕЛЯ;
2. да бъде със срок на валидност за целия срок на действие на Договора и 30 (тридесет) дни след прекратяването на Договора. 
(2) Разходите по сключването на застрахователния договор и поддържането на валидността на застраховката за изисквания срок, са за сметка на ИЗПЪЛНИТЕЛЯ. 

Чл. 15. (1) ВЪЗЛОЖИТЕЛЯТ освобождава гаранцията за изпълнение в срок до 30 (тридесет) дни след приключване на изпълнението на Договора и окончателно приемане на Услугите в пълен размер, ако липсват основания за задържането от страна на ВЪЗЛОЖИТЕЛЯ на каквато и да е сума по нея. 
(2) Освобождаването на гаранцията за изпълнение се извършва, както следва:
1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 9, ал. 1 от Договора; 
2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;
3. когато е във формата на застраховка – чрез връщане на оригинала на застрахователната полица на представител на ИЗПЪЛНИТЕЛЯ или упълномощено от него лице.
(3) Гаранцията не се освобождава от ВЪЗЛОЖИТЕЛЯ, ако в процеса на изпълнение на Договора е възникнал спор между Страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията.

Чл. 16. ВЪЗЛОЖИТЕЛЯТ има право да задържи съответна част и да се удовлетвори от гаранцията за изпълнение, когато ИЗПЪЛНИТЕЛЯТ не изпълни някое от неговите задължения по Договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от гаранцията за изпълнение, която съответства на уговорената в Договора неустойка за съответния случай на неизпълнение. 

Чл. 17. ВЪЗЛОЖИТЕЛЯТ има право да задържи гаранцията за изпълнение в пълен размер, в следните случаи:
1. ако ИЗПЪЛНИТЕЛЯТ не започне работа по изпълнение на Договора в срок до 3 (три) дни от датата на влизане в сила и ВЪЗЛОЖИТЕЛЯТ развали Договора на това основание; 
2. при пълно неизпълнение, в т.ч. когато Услугите не отговарят на изискванията на ВЪЗЛОЖИТЕЛЯ и разваляне на Договора от страна на ВЪЗЛОЖИТЕЛЯ на това основание; 
3. при прекратяване на дейността на ИЗПЪЛНИТЕЛЯ или при обявяването му в несъстоятелност.

Чл. 18. Във всеки случай на задържане на гаранцията за изпълнение, ВЪЗЛОЖИТЕЛЯТ уведомява ИЗПЪЛНИТЕЛЯ за задържането и неговото основание. Задържането на Гаранцията за изпълнение изцяло или частично не изчерпва правата на ВЪЗЛОЖИТЕЛЯ да търси обезщетение в по-голям размер.

Чл. 19. Когато ВЪЗЛОЖИТЕЛЯТ се е удовлетворил от гаранцията за изпълнение и Договорът продължава да е в сила, ИЗПЪЛНИТЕЛЯТ се задължава в срок до 10 (десет) дни да допълни гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на гаранцията за изпълнение да бъде в съответствие с чл. 11 от Договора.

Чл. 20. ВЪЗЛОЖИТЕЛЯТ не дължи лихва за времето, през което средствата по гаранцията за изпълнение са престояли при него законосъобразно.

V. ПРАВА И ЗАДЪЛЖЕНИЯ НА СТРАНИТЕ

Чл. 21. Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

Чл. 22. ИЗПЪЛНИТЕЛЯТ има право:	
1. да получи възнаграждение в размера, сроковете и при условията по чл. 6 – 10 от Договора;
2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи и информация, пряко свързани или необходими за изпълнение на Договора.

Чл. 23. ИЗПЪЛНИТЕЛЯТ се задължава:
[bookmark: _DV_M81]1. да предостави Услугите и да изпълнява задълженията си по този Договор в уговорените срокове и качествено, в съответствие с Договора и Приложенията;
2. да представи на ВЪЗЛОЖИТЕЛЯ отчетите и да извърши преработване и/или допълване в указания от ВЪЗЛОЖИТЕЛЯ срок, когато ВЪЗЛОЖИТЕЛЯТ е поискал това;
3. да информира своевременно ВЪЗЛОЖИТЕЛЯ за всички пречки, възникващи в хода на изпълнението на работа, да предложи начин за отстраняването им, като може да поиска от ВЪЗЛОЖИТЕЛЯ указания и/или съдействие за отстраняването им; 
[bookmark: _DV_M82]4. да изпълнява всички законосъобразни указания и изисквания на ВЪЗЛОЖИТЕЛЯ;
5. да оказва съдействие при организираните от ВЪЗЛОЖИТЕЛЯ проверки „на място” за изпълнението на този договор, при необходимост;
6. да осигури качествен подбор на кандидати за подпомагане дейността на МТСП;
7. да извърши посочените по-долу дейности, свързани с трудово-правните 
взаимоотношения с наетите на трудов договор лица:
а) изготвяне на трудови договори,  сключване, регистриране, промяна, прекратяване;
б) изготвяне на длъжностни характеристики, правила за труд и работна заплата;
в) точно и своевременно вписване в трудовите книжки необходимите данни и настъпилите промени;
г) начисляване във ведомост за заплати на трудовото възнаграждение на заетите лица и изплащане на полагащите им се нетни възнаграждения;
д) издаване на извлечения по писмено искане на заетите лица от документите за изплатените или неизплатените трудови възнаграждения и обезщетения
е) осигуряване на заетите лица при условия и по ред, установени в Кодекса за социално осигуряване и в Закона за здравното осигуряване;
ж) изчисляване на болнични, отпуски, обезщетения и т.н.;
з)  издаване и предоставяне по писмено искане на заетите лица да му на необходимите документи, удостоверяващи факти, свързани с възникването, изпълнението и прекратяването на трудовото правоотношение, в 14-дневен срок от искането; издаване на заповед при прекратяване на трудовото правоотношение;
и) други дейности, свързани с администриране на трудово-правните взаимоотношения.
8. да уведоми писмено ВЪЗЛОЖИТЕЛЯ за имената на лицата, които предстои да бъдат изпратени при него, не по-късно от един работен ден преди започването на работата.;
 9. да не изисква от подбираните лица заплащане на такса за съдействие за започване на работа, както и при сключване на трудов договор или при възникване на трудово правоотношение;
10. в случай, че наетото лице в рамките на 2 двумесечен период се окаже неподходящо за длъжността, или напусне/прекрати дейността си за ВЪЗЛОЖИТЕЛЯ по свое желание в срок от два месеца от датата на назначаването, да предостави ново техническо лице за посочената позиция без допълнително заплащане за нова процедура за подбор;
11. да заплаща трудовите възнаграждения на наетите на трудов договор лица за предходния месец в срок до   10 – то  число на месеца;
12. при заявка от ВЪЗЛОЖИТЕЛЯ, да проведе процедура за подбор, както и назначаване на трудов договор на лица, непосочени в Раздел ІII, т. 1 от Техническата спецификация;
[bookmark: _DV_M84]13. да пази поверителна Конфиденциалната информация, в съответствие с уговореното в чл. 55 от Договора;   
14. да представи гаранция за изпълнение на задълженията си по Договора най-късно в деня на сключването му;
15. да информира текущо ВЪЗЛОЖИТЕЛЯ за хода на изпълнението на Договора.
16. да участва във всички работни срещи, свързани с изпълнението на този Договор;
17. да възложи съответна част от Услугите на подизпълнителите, посочени в офертата на ИЗПЪЛНИТЕЛЯ, и да контролира изпълнението на техните задължения;
18. ИЗПЪЛНИТЕЛЯТ се задължава да сключи договор/договори за подизпълнение само с посочените в офертата му подизпълнители. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител ИЗПЪЛНИТЕЛЯТ изпраща копие на договора или на допълнителното споразумение на ВЪЗЛОЖИТЕЛЯ, заедно с доказателства, че са изпълнени условията по чл. 66, ал. 2 и 11 ЗОП. 

Чл. 24. ВЪЗЛОЖИТЕЛЯТ има право:
[bookmark: _DV_M94]1. да изиска и да получи Услугите в уговорения срок,  количество и качество;
[bookmark: _DV_M95]2.  да осъществява контрол във всеки момент от  изпълнението на Договора, без с това да пречи на ИЗПЪЛНИТЕЛЯ; 
3. да участва при избора и/или одобрение на предложените кандидати за съответните позиции, както и да одобрява проекта на трудов договор с всяко едно лице;
4. да упражнява контрол и да прави оценка на наетите лица и да предоставя съответната информация на ИЗПЪЛНИТЕЛЯ;
5. да откаже да приеме и да заплати възнаграждение на ИЗПЪЛНИТЕЛЯ, когато се е отклонил от изискванията по договора, докато той не изпълни задълженията си;
6. да изисква, при необходимост и по своя преценка, обосновка от страна на ИЗПЪЛНИТЕЛЯ на изготвените от него отчети или съответна част от тях;
[bookmark: _GoBack]7. да изисква от ИЗПЪЛНИТЕЛЯ преработване или доработване на всеки от отчетите, в съответствие с уговореното в чл. 27 от Договора;
8. да не приеме някои от отчетите, в съответствие с уговореното в чл. 27 от Договора; 
9. да определи в конкретна заявка за всяко едно лице:
а) наименованията на длъжностите, условията и характерът на работата;
б) полагаемото се основно и допълнителни трудови възнаграждения, включително за положения извънреден и нощен труд;
в) продължителността на времето, за което ще се изпраща лицето;
г) редът за ползване на отпуските;
д) задълженията му към ВЪЗЛОЖИТЕЛЯ;
е) видът на първоначалното обучение, което ще бъде необходимо за изпълнение на временната работа; 
ж) други условия, свързани с изпълнението на временната работа.
10. да изисква необходимата професионална грижа и компетентност за качествено извършване на  услугите.

[bookmark: _DV_M96][bookmark: _DV_M97][bookmark: _DV_M98][bookmark: _DV_M99]Чл. 25. ВЪЗЛОЖИТЕЛЯТ се задължава:
1. да приеме изпълнението на Услугите за всеки отделен период / всеки от отчетите за всяка дейност, когато отговаря на договореното, по реда и при условията на този Договор;
2. да заплати на ИЗПЪЛНИТЕЛЯ Цената в размера, по реда и при условията, предвидени в този Договор;
3. да предостави и осигури достъп на ИЗПЪЛНИТЕЛЯ до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право;
4. да пази поверителна Конфиденциалната информация, в съответствие с уговореното в чл. 55 от Договора;
5. да оказва съдействие на ИЗПЪЛНИТЕЛЯ във връзка с изпълнението на този Договор, включително и за отстраняване на възникнали пречки пред изпълнението на Договора, когато ИЗПЪЛНИТЕЛЯТ поиска това;
6. да освободи представената от ИЗПЪЛНИТЕЛЯ Гаранция за изпълнение, съгласно клаузите на чл. 15 от Договора;
	7. чрез свой упълномощен представител по договора да изготвя ежемесечни справки за отработените часове на наетите лица за предходния месец и да ги предоставя на ИЗПЪЛНИТЕЛЯ до 5-то число на месеца;
	8. да осигури здравословни и безопасни условия на труд на наетите лица.
[bookmark: _DV_M100][bookmark: _DV_M101]
VI. ПРЕДАВАНЕ И ПРИЕМАНЕ НА ИЗПЪЛНЕНИЕТО

Чл. 26. Предаването на изпълнението на Услугите за всяка дейност се документира с протокол за приемане и предаване, който се подписва от представители на ВЪЗЛОЖИТЕЛЯ и ИЗПЪЛНИТЕЛЯ в два оригинални екземпляра – по един за всяка от Страните („Приемо-предавателен протокол“).	

[bookmark: _DV_M64]Чл. 27.  (1) ВЪЗЛОЖИТЕЛЯТ има право:
[bookmark: _DV_M65]1. да приеме изпълнението, когато отговаря на договореното;
[bookmark: _DV_M66]2. да поиска преработване и/или допълване на отчетите в определен от него срок, като в такъв случай преработването и/или допълването се извършва в указан от ВЪЗЛОЖИТЕЛЯ срок и е изцяло за сметка на ИЗПЪЛНИТЕЛЯ, когато бъдат установени несъответствия на изпълненото с уговореното или бъдат констатирани недостатъци, ВЪЗЛОЖИТЕЛЯТ може да откаже приемане на изпълнението до отстраняване на недостатъците, като даде подходящ срок за отстраняването им за сметка на ИЗПЪЛНИТЕЛЯ;
3. да откаже да приеме изпълнението при съществени отклонения от договореното / в случай, че констатираните недостатъци са от такова естество, че не могат да бъдат отстранени в рамките на срока за изпълнение по Договора/резултатът от изпълнението става безполезен за ВЪЗЛОЖИТЕЛЯ.
(2) Окончателното приемане на изпълнението на Услугите по този Договор се извършва с подписване на окончателен Приемо-предавателен протокол, подписан от Страните в срок до 5 (пет) дни след изтичането на срока на изпълнение по чл. 4 от Договора. В случай, че към този момент бъдат констатирани недостатъци в изпълнението, те се описват в окончателния Приемо-предавателен протокол и се определя подходящ срок за отстраняването им или налагането на санкция, съгласно чл. 28 - 31 от Договора.

[bookmark: _DV_M67][bookmark: _DV_M68][bookmark: _DV_M69]VII. САНКЦИИ ПРИ НЕИЗПЪЛНЕНИЕ

Чл. 28. При просрочване изпълнението на задълженията по този Договор, неизправната Страна дължи на изправната неустойка в размер на 0,5 % (нула цяло и пет на сто) от цената на Договора, с вкл. ДДС за всеки ден забава, но не повече от 10 % (десет на сто) от стойността на Договора, с вкл. ДДС.

Чл. 29. При констатирано лошо или друго неточно или частично изпълнение на отделна дейност или при отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната дейност, без да дължи допълнително възнаграждение за това. В случай, че и повторното изпълнение на услугата е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати Договора. 

Чл. 30. (1) ВЪЗЛОЖИТЕЛЯТ има право да удържи всяка дължима по този Договор неустойка чрез задържане на сума от гаранцията за изпълнение, като уведоми писмено ИЗПЪЛНИТЕЛЯ за това.  
(2) В случай, че размерът на дължимата неустойка по този договор надвишава размерът на гаранцията за изпълнение, ВЪЗЛОЖИТЕЛЯТ има право да удържи разликата на дължимата неустойка от дължимото плащане по договора.

Чл. 31. Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

VIII. ПРЕКРАТЯВАНЕ НА ДОГОВОРА 

Чл. 32. (1) Този Договор се прекратява:
1. с изтичане на срока по чл. 4 от Договора;
2. по взаимно съгласие на Страните, изразено в писмена форма;
3. едностранно от ВЪЗЛОЖИТЕЛЯ с писмено уведомление до другата страна, когато ИЗПЪЛНИТЕЛЯТ бъде обявен в неплатежоспособност или бъде открита процедура за обявяването му в несъстоятелност или ликвидация;
4. при условията по чл. 5, ал. 1, т. 3 от ЗИФОДРЮПДРСЛ;
5. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 5 (пет) дни от настъпване на невъзможността и да представи доказателства;
6. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;
7. едностранно от ВЪЗЛОЖИТЕЛЯ с писмено 30 (тридесет) дневно уведомление до другата страна;
8. когато са настъпили съществени промени във финансирането на обществената поръчка – предмет на Договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.

Чл. 33. (1) Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.
(2) За целите на този Договор, Страните ще считат за виновно неизпълнение на съществено задължение на ИЗПЪЛНИТЕЛЯ всеки от следните случаи: 
1. когато ИЗПЪЛНИТЕЛЯТ не е започнал изпълнението на Услугите в срок до 20 (двадесет) дни, считано от Датата на влизане в сила;
2. ИЗПЪЛНИТЕЛЯТ е прекратил по своя инициатива изпълнението на Услугите за повече от 15 (петнадесет) дни;
3. ИЗПЪЛНИТЕЛЯТ е допуснал съществено отклонение от Техническата спецификация и Техническото предложение.
(3) ВЪЗЛОЖИТЕЛЯТ може да развали Договора само с писмено уведомление до ИЗПЪЛНИТЕЛЯ и без да му даде допълнителен срок за изпълнение, ако поради забава на ИЗПЪЛНИТЕЛЯ то е станало безполезно или ако задължението е трябвало да се изпълни непременно в уговореното време.

Чл. 34. ВЪЗЛОЖИТЕЛЯТ прекратява Договора в случаите по чл. 118, ал.1 от ЗОП, без да дължи обезщетение на ИЗПЪЛНИТЕЛЯ за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. 

Чл. 35. Във всички случаи на прекратяване на Договора, освен при прекратяване на юридическо лице – Страна по Договора без правоприемство:
1. ВЪЗЛОЖИТЕЛЯТ и ИЗПЪЛНИТЕЛЯТ съставят констативен протокол за извършената към момента на прекратяване работа и размера на евентуално дължимите плащания; и
2. ИЗПЪЛНИТЕЛЯТ се задължава:
а) да преустанови предоставянето на Услугите, с изключение на такива дейности, каквито може да бъдат необходими и поискани от ВЪЗЛОЖИТЕЛЯ; 
б) да предаде на ВЪЗЛОЖИТЕЛЯ всички материали, изготвени от него в изпълнение на Договора до датата на прекратяването; и
в) да върне на ВЪЗЛОЖИТЕЛЯ всички документи и материали, които са собственост на ВЪЗЛОЖИТЕЛЯ и са били предоставени на ИЗПЪЛНИТЕЛЯ във връзка с предмета на Договора.

Чл. 36. При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред Услуги. 
IX ОБЩИ РАЗПОРЕДБИ
Защита на личните данни
Чл. 37. За целите на настоящия договор посочените по-долу понятия и изрази ще имат следното съдържание:
1. „Администратор-1“ е Министерство на труда и социалната
политика, представлявано от заместник-министъра на труда и социалната политика и упълномощено лице по чл. 7, ал. 1 от ЗОП, съгласно Заповед № РД01-772/05.12.2019 г.
2. „Администратор-2“ е ……………………………………., представлявано …………………………………………..
3. „Услуги“ има значението по чл. 38;
4.	„Споделени лични данни“ са всяка информация предоставена от Администратор-1 на Администратор-2 (и обратното) във връзка с Договора и свързана с физическо лице, което е идентифицирано или което може да бъде идентифицирано на база на тази информация (т.е. физическо лице, което може да бъде идентифицирано, пряко
или непряко, по-специално чрез идентификатор като име, идентификационен номер,
данни за местонахождение, онлайн идентификатор или по един или повече признаци,
специфични за физическата, физиологичната, генетичната, психическата, умствената,
икономическата, културната или социална идентичност на това физическо лице);
5.	„Обработване на Споделените лични данни“ означава всяка операция или
съвкупност от операции, извършвана със Споделените личните данни от който и да е
от Администраторите във връзка с Услугите чрез автоматични или други средства
като събиране, записване, организиране, структуриране, съхранение, адаптиране или
промяна, извличане, консултиране, употреба, разкриване чрез предаване,
разпространяване или друг начин, по който данните стават достъпни, подреждане или
комбиниране, ограничаване, изтриване или унищожаване;
6. „Субекти на лични данни“ са лицата, чиито Споделени лични данни Администраторите обработват във връзка с Договора;
7. „Оправомощени представители на Администратора” означава служители или
други наети от съответния Администратор физически лица, които за целите на
предоставянето на Услугите, предмет на Договора, по необходимост са изрично
ангажирани с Обработването на Споделени лични данни съгласно настоящия договор и в тази връзка имат разрешен от съответния Администратор пряк
достъп до Споделени лични данни при спазване на принципа „необходимост да знае”;
8. „Приложимо законодателство“ означава приложимите нормативни актове на Европейския съюз и Република България относно на защитата на личните данни, както и задължителните насоки, указания и практика на компетентните надзорни органи по защита на личните данни;
9. „Общ регламент“ означава Регламент (ЕС) № 2016/679 на Европейския парламент и на Съвета от 27 април 2016 г. относно защитата на физическите лица при
обработването на лични данни и относно свободното движение на такива данни, и за
отмяна на Директива 95/46/ЕО;
10. „Предаване на лични данни“ е всяко споделяне на Споделени лични данни от
Администратор-2 с трето лице на територията на или извън Европейския съюз (ЕС)
или Европейското икономическо пространство (ЕИП), и може да включва, но не
изчерпателно: обмен на Споделени лични данни с всяко друго трето лице;
съхраняване на Споделени лични данни на сървъри на трето лице; възлагане на
Обработването на Споделени лични данни на обработващ лични данни по смисъла на
Приложимото законодателство; предоставяне на трети лица на достъп до Споделени
лични данни и др.
11. Понятията „нарушение на сигурността на личните данни“, „специални категории лични данни“, „оценка на въздействието върху защитата на данните“, „надзорен
орган“ и „предварителни консултации“ имат същото значение като в Общия
регламент и приложимото национално законодателство.

Чл. 38.  (1)	Във връзка с изпълнението на Договора, Страните събират, обработват и имат достъп до Споделени лични данни съгласно разпоредби на чл. 38, ал. 2 – 52.
(2)	Съвместното Обработване на Споделените лични данни на Субектите на лични данни от Администраторите се налага и осъществява само и единствено във връзка с изпълнението на услугите, предмет на Договора.
(3)	Обработването на Споделени лични данни се осъществява от Администраторите изключително на територията на Република България.
(4)	Всяко преместване на място изпълнението на Услугите и Обработването на Споделените лични данни от Администратор-2 изисква изричното предварително съгласие на Администратор-1 и може да се извърши само при спазване на специалните изисквания на
Приложимото законодателство и съгласно условия и ред, договорени между Страните в
анекс към настоящия договор.
Чл. 39. Дейностите по Обработване на Споделените лични данни, извършвани от
Администраторите, се определят стриктно от предмета и условията на Услугите и могат да
представляват всички операции по обработване на лични данни, посочени в дефиницията по
чл. 1, в т.ч.: събиране, записване, организиране, структуриране, съхранение, адаптиране или
промяна, извличане, консултиране, употреба, разкриване чрез предаване, разпространяване
или друг начин, по който данните стават достъпни, подреждане или комбиниране,
ограничаване, изтриване или унищожаване на Лични данни.
Чл. 40. (1) Във връзка с Услугите, предмет на Договора, Администраторите обработват следните категории Споделени лични данни:
Лични данни на предоставените служители за изпълнение на временна работа:
Физически данни: три имена, телефон и имейл за контакт, ЕГН, номер на ЛК и дата на издаване, адрес (постоянен и настоящ), месторождение;
Икономическа идентичност: ведомости за заплати, фишове, служебни бележки по чл. 45 от ЗДДФЛ, удостоверения за доход, фишове за заплати, предишни местоработи;
Социална идентичност: диплома, документи за допълнителна квалификация, трудова книжка, сред които и следните специалния категории лични данни (съгласно чл. 9 § 1 от Общия регламент);
Специални категории данни: медицинско свидетелство за започване на работа, решения от ТЕЛК (ако има такива), болнични листове;
(2)	Във връзка с Услугите, предмет на Договора, Администраторите обработват съвместно лични данни на следните категории Субекти на лични данни: Служители на трудов договор, предоставени от Администратор 2 на Администратор 1.
Чл. 41. (1) Администраторите се задължават да обработват Споделените лични данни само в рамките на постигнатите договорености и да уведомяват другата страна в случай на промяна в обхвата на целите, за които се обработват личните данни.
(2)	Администратор-1 ще обработва Споделените лични данни за следните цели:
а)	целите на трудовото правоотношение със Субектите на лични данни (служители наАдминистратор-2, предоставени за изпълнение на предмета на договора на
Администратор-1) и за реализиране на правата, задълженията и интереси на Субектите на Лични данни в качеството им на служители и на Администратор-1 в
качеството му на Предприятие-ползвател;
(3)	Администратор-2 ще обработва Споделените лични данни за следните цели:
а)	целите на трудовото правоотношение със Субектите на лични данни (служители на Администратор-2, предоставени за изпълнение на предмета на договора на
Администратор-1) и за реализиране на правата, задълженията и интереси на
Субектите на Лични данни в качеството им на служители и на Администратор-2 в
качеството му на Предприятие осигуряващо работа.

Чл. 42. (1) Администратор-1 ще обработва Споделените лични данни на следните основания:
а) 	чл. 38 от ДОПК;
б) чл. 121 от ЗДДС;
в)	чл. 12 от Закона за счетоводството;
г)	Глава 8 от КТ.
(2)	Администратор-2 ще обработва Споделените лични данни на следните основания:
а) 	чл. 38 от ДОПК;
б) чл. 121 от ЗДДС;
в)	чл. 12 от Закона за счетоводството;
г)	Глава 8 от КТ.

Чл. 43. (1) Администратор-1 ще съхранява Споделените лични данни за срока на договора и 5 (пет) години след прекратяването му, освен ако в приложимото законодателство е предвиден по-дълъг срок.
(2)	Администратор-2 ще съхранява Споделените лични данни за срок от 50 години за данните, свързани с ведомости и 3 г. за болнични листове.
(3)	След изтичане на посочените срокове страните заличават личните данни (за което се съставя протокол), освен ако не е налице друго основание за обработването им.

Чл. 44. (1) Комуникацията между Страните за целите на Обработването на лични данни се осъществява между посочените в настоящия Договор оправомощени представители.
(2) Длъжностно лице по защита на личните данни при Администратор-1  е: ………………………………………………………………………………………………………
(3) Длъжностно лице по защита на личните данни при Администратор-2 е: ……………………………………………………………………………………………………
(4) Всяка от страните по настоящия Договор се задължава незабавно да уведоми другата в случай на промяна на посоченото в ал. 2 или ал. 3 длъжностно лице по защита на личните данните.

Чл. 45. Промените в параметрите на Обработване на Споделените лични данни следва да бъдат предварително координирани между Администраторите и документирани в писмен вид.
Чл. 46. (1) Всеки от Администраторите се задължава да гарантира по подходящ и легитимен начин правото на Субектите на лични данни да получат определена информация за Обработването на Споделени лични данни чрез искане за достъп до лични данни, както и правото на Субектите на лични данни да оттеглят дадено от тях съгласие за обработване на Споделени лични данни за конкретна цел или по конкретен повод, в случай че това оттегляне не противоречи на законови изисквания; правото на Субектите на лични данни на преносимост на данните, на възразяване срещу обработването на данните при констатирано нарушение на законовите правила, правото да искат заличаването на незаконосъобразно обработвани и коригирането на неверни данни; правото на Субектите на лични данни на жалба до Комисията за защита на личните данни, в случай на нарушаване на техни законни права.
(2) Администраторите се съгласяват, че отговорността за обработването на искания за упражняване на правата на Субектите на лични данни принадлежи на съответния
Администратор, получил искането.
Чл. 47. (1)	С цел предоставяне на възможност на Субектите на лични данни ефективно да упражнят нормативно установените си права при Обработване на Споделените лични данни, Администраторите се съгласяват да си съдействат и да си осигуряват разумна помощ за обработването на искания за упражняване на правата на Субектите на лични данни.
(2) С цел предоставяне на възможност на Субектите на лични данни ефективно да упражнят нормативно установените си права при Обработване на Споделените лични данни,
Администраторите се съгласяват съвместно да изготвят информационен меморандум,
съдържащ информация относно:
а)	данните, които идентифицират всяка от Страните като администратор на лични
данни, координатите за връзка тях и данни за представителите им;
б) координатите за връзка е длъжностното лице по защита на данните на всяка от
Страните или на друго оправомощено лице за контакт със Субектите на лични данни;
в)	обща информация относно ролята на всяка от Страните в процеса на Обработване на
Споделените личните данни и насока за Субектите на данните към коя от Страните да
адресират исканията си, свързани със законово установените им права на информация
и достъп до личните им данни;
г)	целите на обработването, за което личните данни са предназначени, както и правното основание за обработването;
д)	получателите или категориите получатели на личните данни, ако има такива;
е)	срока, за който ще се съхраняват личните данни;
ж)	съществуването на право да се изиска от администратора достъп до, коригиране или изтриване на лични данни или ограничаване на обработването на лични данни,
свързани със Субекта на данните, или право да се направи възражение срещу
обработването, както и правото на преносимост на данните;
з)	правото на жалба до надзорен орган;
и)	дали Субектът на данните е длъжен да предостави личните данни и евентуалните последствия, ако тези данни не бъдат предоставени.
(3)	Представянето на меморандума на вниманието на Субектите на лични данни може да се осъществи чрез информационно табло/табела, чрез подходяща брошура или декларация.

Чл. 48. За определяне на адекватното ниво на техническите и организационните мерки и допустимия вид защита всеки от Администраторите самостоятелно извършва оценка на въздействието върху обработваните от него Споделени лични данни и определя приложимото ниво на защита, съгласно нормативно установените критерии.
Чл. 49. (1) Администраторите потвърждават общото си разбиране, че следва да обработват и съхраняват Споделените лични данни, до които имат достъп и обработват, законосъобразно и добросъвестно, гарантирайки тяхната конфиденциалност.
(2)	След извършване на оценката на въздействието върху Споделените лични данни и определеното ниво на защита, съгласно чл. 48, Страните консултират помежду си мерките за защита на Споделените лични данни, които всяка от тях ще прилага. За да гарантира
сигурността на Споделените лични данни и да ги защити от случайно или незаконно
унищожаване, или от случайна загуба, от неправомерен достъп, изменение или
разпространение, както и от други незаконни форми на обработване, всяка от Страните
предприема необходимите специални технически и организационни мерки за защита, като
извършва и периодичен преглед и актуализация на водените регистри с лични данни и
прилаганите мерки.

Чл. 50. (1) Всеки от Администраторите се задължава:
а)	да съхранява Споделените лични данни, които обработва, сигурно и в строга
конфиденциалност;
б)	да не обработва Споделените лични данни, до които има достъп, за цели, различни от посочените в настоящия договор;
в)	да не предприема други действия, които могат да подложат на риск поверителността на Споделените лични данни, които обработва;
г)	да не разкрива — пряко или непряко и да не позволява разкриването на Споделените лични данни на никоя друга трета страна освен в случаите, посочени в настоящия договор;
д)	да ограничи достъпа до Споделените лични данни, като предостави такъв само на изрично оторизирани свои служители и представители и такива на другата страна.

Чл. 51. (1) Във връзка с предоставянето на Услугите и свързаното с тях Обработване на Споделени лични данни може да се наложи Администратор-2 да ангажира обработващ лични данни по смисъла на приложимото законодателство. Ангажиране на обработващ лични данни от Администратор-2 може да се извърши само след изричното писмено съгласие на Администратор-1. В случай на ангажиране на обработващ лични данни Администратор-2 носи пълна отговорност пред Администратор-1 за действията на обработващия лични данни като за свои.
(2) Когато Администратор-2 включва обработващ лични данни за извършването на дейности по Обработването на Споделените лични данни от името на Администратор-2,
Администратор-2 следва да сключи с обработващия споразумение, което налага на
обработващия същите задължения за защита на данните като предвидените в настоящия договор по-специално обработващият следва да се ангажира, че ще се съобразява с
уговорените между Администраторите параметри на Обработването на Споделените лични
данни и ще предостави достатъчно гаранции за прилагане на подходящи технически и
организационни мерки, така че обработването да отговаря на изискванията на Приложимото
законодателство и мерките за защита съгласно настоящия договор.
(3) Когато в Обработването на Споделените лични данни бъде включен и обработващ, ангажиран от Администратор-2, Администратор-2 следва да осигури запазването на правата на Администратор-1, произтичащи от Приложимото законодателство и настоящия договор и спрямо този обработващ.
Чл. 52. (1) За избягване на съмнения Администраторите потвърждават, че въпреки общите си усилия да осигурят адекватно ниво на защита на Споделените лични данни, както и възможност за ефективно упражняване на нормативно установените права на Субектите на лични данни, никоя от Страните няма качеството на представител на другата страна и не е оправомощена да прави от името на другата страна каквито и да било изявления, да
извършва каквито и да било правни или фактически действия на представителство, както и
да поема каквито и да било ангажименти, които имат за цел да обвържат другата страна.
Правно обвързващи за Администраторите ще са само изявления, уговорки и ангажименти,
които бъдат изрично договорени в между Администраторите в писмено споразумение,
сключено от техни надлежни представители.
(2) Администраторите са наясно, че независимо от условията на настоящия договор и приложенията му, Субектите на лични данни могат да упражняват своите права по приложимото законодателство за защита на личните данни по отношение на всяка и срещу всяка от Страните, в качеството й на администратор на лични данни. В тази връзка Страните договарят, че:
а) всяка от Страните ще оказва необходимото съдействие на другата страна за
осигуряване на ефективното упражняване на нормативно установените права на
Субектите на лични данни и
б) в отношенията помежду си всяка от Страните ще носи отговорност само за вредите и другите последици, причинени от нейното собствено неправомерно поведение във
връзка с обработваните от нея Споделени лични данни. В случай че една от Страните
по договора понесе имуществена отговорност (обезщетение спрямо Субект на
лични данни или наложена от регулаторен орган санкция), породена от неправомерно
поведение на другата страна, то първата страна ще има право на съответно регресно
обезщетение от втората страна за понесената имуществена отговорност, включително
и за свързаните с нея деловодни и други разноски.

Дефинирани понятия и тълкуване 
Чл. 53. (1) Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.
(2) При противоречие между различни разпоредби или условия, съдържащи се в Договора и Приложенията, се прилагат следните правила:
1. специалните разпоредби имат предимство пред общите разпоредби;
2. разпоредбите на Приложенията имат предимство пред разпоредбите на Договора.

Спазване на приложими норми 
Чл. 54. При изпълнението на Договора, ИЗПЪЛНИТЕЛЯТ и неговите подизпълнители са длъжни да спазват всички приложими нормативни актове, разпоредби, стандарти и други изисквания, свързани с предмета на Договора, и в частност,   всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност 
Чл. 55. (1) Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълняваната поръчка, стойността и предмета на този Договор, с оглед бъдещо позоваване на придобит професионален опит от ИЗПЪЛНИТЕЛЯ.
(2) С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.
(3) Не се счита за нарушение на задълженията за неразкриване на Конфиденциална информация, когато:
1. информацията е станала или става публично достъпна, без нарушаване на този Договор от която и да е от Страните;
2. информацията се изисква по силата на закон, приложим спрямо която и да е от Страните; или
3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;
В случаите по точки 2 или 3 Страната, която следва да предостави информацията, уведомява незабавно другата Страна по Договора.
(4) Задълженията по тази клауза се отнасят до ИЗПЪЛНИТЕЛЯ, всички негови поделения, контролирани от него фирми и организации, всички негови служители и наети от него физически или юридически лица, като ИЗПЪЛНИТЕЛЯТ отговаря за изпълнението на тези задължения от страна на такива лица. 
Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание. 

Публични изявления
[bookmark: _DV_M169][bookmark: _DV_M170]Чл. 56. ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугите, предмет на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

Авторски права
Чл. 57. (1) Страните се съгласяват, на основание чл. 42, ал. 1 от Закона за авторското право и сродните му права, че авторските права върху всички документи и материали, и всякакви други елементи или компоненти, създадени в резултат на или във връзка с изпълнението на Договора, принадлежат изцяло на ВЪЗЛОЖИТЕЛЯ в същия обем, в който биха принадлежали на автора. ИЗПЪЛНИТЕЛЯТ декларира и гарантира, че трети лица не притежават права върху изготвените документи и други резултати от изпълнението на Договора, които могат да бъдат обект на авторско право. 
(2) В случай че бъде установено с влязло в сила съдебно решение или в случай че ВЪЗЛОЖИТЕЛЯТ и/или ИЗПЪЛНИТЕЛЯТ установят, че с изготвянето, въвеждането и използването на документи или други материали, съставени при изпълнението на този Договор, е нарушено авторско право на трето лице, ИЗПЪЛНИТЕЛЯТ се задължава да направи възможно за ВЪЗЛОЖИТЕЛЯ използването им:
1. чрез промяна на съответния документ или материал; или
2. чрез замяната на елемент от него със защитени авторски права с друг елемент със същата функция, който не нарушава авторските права на трети лица; или
3. като получи за своя сметка разрешение за ползване на продукта от третото лице, чиито права са нарушени.
(3) ВЪЗЛОЖИТЕЛЯТ, уведомява ИЗПЪЛНИТЕЛЯ за претенциите за нарушени авторски права от страна на трети лица в срок до 15 (петнадесет) дни от узнаването им. В случай, че трети лица предявят основателни претенции, ИЗПЪЛНИТЕЛЯТ носи пълната отговорност и понася всички щети, произтичащи от това. ВЪЗЛОЖИТЕЛЯТ привлича ИЗПЪЛНИТЕЛЯ в евентуален спор за нарушено авторско право във връзка с изпълнението по Договора.
(4) ИЗПЪЛНИТЕЛЯТ заплаща на ВЪЗЛОЖИТЕЛЯ обезщетение за претърпените вреди и пропуснатите ползи вследствие на окончателно признато нарушение на авторски права на трети лица.

Прехвърляне на права и задължения
Чл. 58. Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора могат да бъдат прехвърляни или залагани съгласно приложимото право.

Изменения
Чл. 59. Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила
Чл. 60. (1) Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила. 
(2) За целите на този Договор, „непреодолима сила“ има значението на това понятие по смисъла на чл. 306, ал. 2 от Търговския закон. 
(3) Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата страна в срок до 5 (пет) дни от настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.
(4) Докато трае непреодолимата сила, изпълнението на задължението се спира. Засегнатата Страна е длъжна, след съгласуване с насрещната Страна, да продължи да изпълнява тази част от задълженията си, които не са възпрепятствани от непреодолимата сила.
(5) Не може да се позовава на непреодолима сила Страна: 
1. която е била в забава или друго неизпълнение преди настъпването на непреодолима сила;
2. която не е информирала другата Страна за настъпването на непреодолима сила; или
3. чиято небрежност или умишлени действия или бездействия са довели до невъзможност за изпълнение на Договора.
(6) Липсата на парични средства не представлява непреодолима сила.

Нищожност на отделни клаузи
Чл. 61. В случай, че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава. 

Уведомления
Чл. 62. (1) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.
(2) За целите на този Договор данните и лицата за контакт на Страните са, както следва:
1. За ВЪЗЛОЖИТЕЛЯ:
Адрес за кореспонденция: …………………………………………. 
Тел.: ………………………………………….
Факс: …………………………………………
e-mail: ………………………………………..
Лице за контакт: ………………………………………….
2. За ИЗПЪЛНИТЕЛЯ: 
Адрес за кореспонденция: ………………….
Тел.: ………………………………………….
Факс: …………………………………………
e-mail: ………………………………………..
Лице за контакт: ………………………………………….
(3) За дата на уведомлението се счита:
1. датата на предаването – при лично предаване на уведомлението;
2. датата на пощенското клеймо на обратната разписка – при изпращане по пощата;
3.  датата на доставка, отбелязана върху куриерската разписка – при изпращане по куриер;
3. датата на приемането – при изпращане по факс;
4. датата на получаване – при изпращане по електронна поща. 
(4) Всяка кореспонденция между Страните ще се счита за валидна, ако е изпратена на посочените по-горе адреси, в т.ч. електронни, чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 5 (пет) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.
(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 3 (три) дни от вписването ѝ в съответния регистър.

Приложимо право
Чл. 63. Този Договор, в т.ч. Приложенията към него, както и всички произтичащи или свързани с него споразумения, и всички свързани с тях права и задължения, ще бъдат подчинени на и ще се тълкуват съгласно българското право.

Разрешаване на спорове
Чл. 64. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри
Чл. 65. Този Договор е изготвен и подписан в 4 (четири)  еднообразни екземпляра – три за ВЪЗЛОЖИТЕЛЯ и един за ИЗПЪЛНИТЕЛЯ.

Приложения:
Чл. 66. Към този Договор се прилагат и са неразделна част от него следните приложения:
Приложение № 1 – Техническа спецификация ВЪЗЛОЖИТЕЛЯ;
Приложение № 2 – Техническо предложение на ИЗПЪЛНИТЕЛЯ;
Приложение № 3 – Ценово предложение на ИЗПЪЛНИТЕЛЯ.


ЗА ВЪЗЛОЖИТЕЛЯ:                                                          ЗА ИЗПЪЛНИТЕЛЯ:

